alexandrainst/scandi-wiki huggingface dataset:
Selleri

Selleri (Apium graveolens) er ein toårig plante i skjermplantefamilien som blir brukt som grønsak. Hageselleri finst i to hovudtypar; knollselleri der ein bruker rota og stangselleri der ein bruker stilk og blad. 

Selleri har også vore brukt som medisinplante.

Nokre menneske har allergi mot selleri, og kan risikera eit livstruende anafylaktisk sjokk om dei får det i seg.

Skildring
Selleri er ein næringskrevjande art. Han blir inntil 1 m høg, og har sterk lukt. Blada er mørkegrne, grove og finnete blad. Blomane er små og kvite blomster og veks i skjerm.

Rotselleri, sellerirot eller knollselleri (Apium graveolens var. rapaceum) har ei stor, knollforma, knudra og lysebrun rot med sprøtt, kvitt fruktkjøt. Denne rota blir mykje brukt i supper og liknande, men kan også bakast, steikast eller etast rå og riven.

Stangselleri, bladselleri eller stilkselleri (Apium graveolens var. dulce) har tjukke, kjøtfulle bladslirer og -stilkar med lite utvikla karstrengar. Denne delen av planten blir ofte eten rå, men kan også varmebehandlast.

Tidlegare blei bladstilkane kunstig bleika medan dei vaks. Nokre sellerisortar er delvis sjølvbleikande, kjend som bleikselleri. I dag føretrekk ein som regel grønstilka sortar.

Historie
Selleri er ein gammal kulturplante som var kjend i det gamle Egypt. Selleri veks også vilt langs kysten av Europa, og finst forvilla på stader i Noreg med mildt klima.

Som medisinplante blei eddik kokt på rota drukkt mot steinsmerter, safta mot kolikksmerter, og eit plaster laget av safta blei lagt på for ryggverk.

Kjelder

Denne artikkelen bygger på «Selleri» frå ,  den 27. juni 2019.  

Skjermplantefamilien
Grønsaker
Medisinplantar
Stagsegl

Stagsegl, eller framsegl, er trekanta segl som vert ført framom fokkmasta på seglskip. Nokre fartøy, som jakt har tre, medan galeas ofte har fire stagsegl. Seglet nærast fokkmasta vert kalla stagfokk eller berre fokka, det/dei mellomste klyver og det fremste jagar.

Rigg og segl
Fokkemast

Fokkmast er den fremste masta på seglfartøy med meir enn ei mast. På ein del tomasta farkostar, som galeas, ketch og [[yawl], vert fremst masta kalla stormast.

Rigg og segl
Olavi Rinteenpää

Olavi Osvald Rinteenpää () var ein finsk hekke- og langdistanseløpar frå Helsinki. Han sette i 1953 verdsrekord i 3 000 meter hinder og vann året etter EM-sølv i same øvinga.

Aktiv
Rinteenpää vart finsk meister i 3 000 m hinder i 1952, ein prestasjon han sidan gjentok i 1953, 1954, 1956 og 1958. Under dei  olympiske sommarleikane i heimbyen, same sommaren som han vann sin fyrste nasjonale meistertittel, vart han fjerdemann i hinderløpet. Den 2. juli 1953 forbetra Rinteenpää verdsrekorden i øvinga med eitt sekund til 8.44,4 på nettopp olympiastadion i Helsinki. Rekorden stod seg i vel to år, til dess Jerzy Chromik frå Polen sletta den i august 1955.

I slutten av august 1954 måtte Rinteenpää sjå seg klart slått av ungararen Sándor Rozsnyói i hindertevlinga ved EM i Bern, men berga sølvmedaljen i kamp mot nordmannen Ernst Larsen. Rinteenpää var langt unna å kvalifisere seg til OL-finalen i Melbourne i 1956. To år seinare vart han nummer ni i europameisterskapen i Stockholm.

Medaljar og plasseringar i internasjonale meisterskap
OL 1952 i Helsinki: Nr 4 – 8.55,6
EM 1954 i Bern: Sølvmedalje 8.52,4, bakom Sándor Rozsnyói (8.49,6)
OL 1956 i Melbourne: Utslått i kvalifiseringa (9.10,0 =nr 20) 
EM 1958 i Stockholm: Nr 9 – 8.52,6

Kjelder

Denne artikkelen bygger på «Olavi Rinteenpää» frå ,  den 27. juni 2019.  
 

Finske langdistanseløparar
Hinderløparar
Matrei in Osttirol

Matrei in Osttirol er ein kommune (Marktgemeinde) i Distriktet Lienz i forbundslandet Tirol i Austerrike. Kommunen, som omfattar heile dalføret Tauerntal og øvre del av Isental, har ei flatevidd på 277,9 km². Nærare halvdelen av arealet er snaufjell og når opp i Großvenediger, ein av dei aller høgste fjelltoppane i Austerrike. I kommunen bur i kring 4 600 menneske. Turisme, både sommar- og vinter-turisme, er hovudnæring. Kommunesenteret Matrei ligg 975 meter over havet, lågaste punktet i kommunen er på 814 moh.

Kjelder

Denne artikkelen bygger på «Matrei in Osttirol» frå ,  den 27. juni 2019.  
 

Kommunar i Tirol
Douglas Wakiihuri

Douglas Wakiihuri () er ein kenyansk tidlegare langdistanseløpar frå Mombasa som i 1987 vart verdsmeister i maratonløping.

Wakiihuri sprang inn til gullmedalje i maraton ved verdsmeisterskapen 1987 i Roma, med god margin til dei andre medaljvinnarane, Hussein Ahmed Salah frå Djibouti og Gelindo Bordin frå Italia. Dei same tre løparane tok seg også av medaljefordelinga på distansen under sommarleikane 1988 i Seoul. I den sørkoreanske hovudstaden sigra Bordin med 15 sekundar til gode på Wakiihuri og 27 til Salah.

Våren 1989 vann Wakiihuri London maraton på tida 2.09.03, hans bestetid nokon gong. Året etter vart han fyrstemann på distansen både ved samveldeleikane i Auckland og i New York maraton.

Medaljar og plasseringar i internasjonale meisterskap
VM 1987 i Roma: Gullmedalje – 2.11.48, framom Hussein Ahmed Salah (2.12.30)
OL 1988 i Seoul: Sølvmedalje – 2.10.47, bakom Gelindo Bordin (2.10.32)
OL 1992 i Barcelona: Nr 36 – 2.19.38

Kjelder

Denne artikkelen bygger på «Douglas Wakiihuri» frå ,  den 27. juni 2019.  
 

Kenyanske langdistanseløparar
Maratonløparar
Verdsmeistrar i friidrett
Nußdorf-Debant

Nußdorf-Debant er ein kommune (Marktgemeinde) i Distriktet Lienz i forbundslandet Tirol i Austerrike. Kommunen har ei flatevidd på 53,4 km² og omfattar fjelldalen Debanttal. To tredjedelar av dei i kring 3 300 ibuarane held til i landsbyen Debant, 674 meter over havet.

Landbruk er hovudnæring i kommunen.

Kjelder

Denne artikkelen bygger på «Nußdorf-Debant» frå ,  den 27. juni 2019.  
 

Kommunar i Tirol
Stag på mast

Stag er vaierar som støttar masta langskips på båtar, eit fokkstag (framstag) og eit akterstag. I tillegg er det vant som støttar masta sidevegs.

Rigg og segl
Aries Merritt

Aries Merritt () er ein USA-amerikansk hekkeløpar som vart olympisk meister på 110 meter hekk under Sommar-OL 2012. Same året den 7. september sette han verdsrekord i øvinga med tida 12,80 sekundar, ein rekord som framleis gjeld (2019).

Aktiv
Merritt vann 110 meter hekk i junior-VM i 2004 i Grosseto i Italia framom Dayron Robles frå Cuba. To år seinare gjekk Merritt til topps på 110 meter i den nordamerikanske studentmeisterskapen (NCAA) på tida 13,21, I IAAF-finalen 2008 vart han fjerdemann på korthekken, året etter rauka han tidleg ut under VM i friidrett 2009. Hausten 2011 tok han seg til finalen på 110 meter hekk ved VM i friidrett i Daegu, der han kom på femteplass etter ei svakt løp. Landsmannen Jason Richardson vart verdsmeister.

Våren 2012 sprang Merritt inn til siger på 60 meter hekk ved innandørs-VM. Midtvegs i året vann han det USA-amerikanske OL-uttaket på den sterke tida 12,93, ei tid han kopierte ved to stemne i Europa to og tre veker etterpå. Under dei olympiske sommarleikane i London i august viste han på ny klasse i semifinalen med 12,94, i finalen 8. august sette han personleg rekord med 12,92 og vann ein klar siger føre landsmannen Richardson. Til sist forbetra Merritt verdsrekorden på korthekken til 12,80 sekundar ved det siste DL-stemnet for sesongen i Brussel den 7. september. Dayron Robles sin gamle rekord lydde på 12,87.

Etter å ha vorte sjettemann i Moskva-VM 2013, vart Merritt alvorleg sjuk. Han vart diagnostisert med ein sjeldan nyresjukdom. Merritt kom tilbake på friidrettsbana i 2015 og imponerte med årsbeste 13,04 og bronse i VM-finalen, eitt hundredels sekund bakom sølvmedaljøren.

Medaljar og plasseringar i internasjonale meisterskap
VM 2009 i Berlin: Utslått i kvartfinalane (13,71 =nr 27)
VM 2011 i Daegu: Nr 5 – 13,67
OL 2012 i London: Gullmedalje – 12,92, framom Jason Richardson (13,04)
VM 2013 i Moskva: Nr 6 – 13,31
VM 2015 i Beijing: Bronsemedalje – 13,04
VM 2017 i London: Nr 5 – 13,31

Kjelder

Denne artikkelen bygger på «Aries Merritt» frå ,  den 28. juni 2019.  
 

Hekkeløparar frå USA
Olympiske meistrar for USA
Jevgenij Maskinskov

Jevgenij Ivanovitsj Maskinskov () var ein kappgjengar frå Sovjetunionen som i 1958 vart europameister på 50-kilometeren, to år etter han vann OL-sølv på same distansen.

Maskinskov sette sommaren 1956 personleg rekord med tida 4.08.57. Under dei olympiske leikane i Melbourne seint i november vann han sølvmedaljen på 4.32.57, frågått av overraskingsmannen Norman Read frå New Zealand med over to minuttar, men sjølv over to minuttar føre ein av favorittane, svenske John Ljunggren på bronseplass.

Ved europameisterskapen 1958 i Stockholm gjekk Maskinskov tidleg fram og danna ei lita tetgruppe. Allereie ved 20-kilometersmerket låg han åleine fremst, ei leiing han heldt til mål. Han vann tevlinga på 4.17.15, likevel ikkje meir 45 sekundar framom sølvmedaljør Abdon Pamich frå Italia.

Kjelder

Denne artikkelen bygger på «Jewgeni Iwanowitsch Maskinskow» frå ,  den 28. juni 2019.  
 

Kappgjengarar
Sovjetiske friidrettsutøvarar
Europameistrar i friidrett
Eben am Achensee

Eben am Achensee er ein kommune i Distriktet Schwaz i forbundslandet Tirol i Austerrike. Kommunen har ei flatevidd på 196,4 km² og i kring 3 200 ibuarar. Kommunesenteret Maurach ligg 970 meter over havet.

Turisme er hovudnæring i kommunen, med om lag 900 000 årlege overnattingar.

Kjelder

Denne artikkelen bygger på «Eben am Achensee» frå ,  den 28. juni 2019.  
 

Kommunar i Tirol
KFUM-Kameratene Oslo

KFUM-kameratene Oslo er eit idrettslag heimehøyrande i bydelen Ekeberg i Oslo. Idrettslaget er tilslutta Oslo KFUM og har i kring 1600 medlemer. KFUM-kameratene Oslo er aktivt med i fotball, friidrett, futsal og volleyball. KFUM-laga spelar i raude og kvite trøyer, blå bukser og kvite strømper.

Futsal-laget seplar i eliteserien, med fotballaget sidan 2018 deltek på nivå to i seriesystemet.

Spelarstallen til mennene sitt A-lag i fotball

Oppdatert 1. juli 2020

Kjelder

Denne artikkelen bygger på «KFUM-Kameratene Oslo» frå ,  den 28. juni 2019.  
 

Idrettslag i Oslo
Hasle-Løren Idrettslag

Hasle-Løren Idrettslag er eit idrettslag heimehøyrande i bydelen Løren i Oslo. Idrettslaget vart stifta 1. juli 19111 og er i dag aktivt med i fotball, handball, innebandy, ishockey, skiidrett og sykling. Hasle-Løren spelar i raude trøyer og strømper og blå bukser.

Soge
Ishockeylaget Hasle-Løren var i 1970-åra eit av Noregs beste lag. Tre gongar vann laget noregsmeisterskapen.

Kvinnelaget i bandy vann NM-finalen seks år i rad; 1989 til 1994.

Kjelder

Denne artikkelen bygger på «Hasle-Løren Idrettslag» frå ,  den 28. juni 2019.  
 

Idrettslag i Oslo
Tiller Idrettslag

Tiller Idrettslag er eit idrettslag heimehøyrande i bydelen Tiller i Trondheim kommune. Idrettslaget vart skipa 17. juni 1945 og er i dag aktivt med i fotball, handball, ishockey, skyting og ski. Tiller IL spelar i himmelblå drakter.

Tiller Idrettslag har særleg utmerkt seg i handball for menn.

Eit tidlegare Tiller Idrettslag eksisterte 1916-ca1930.

Kjelder
heimeside

Idrettslag i Trondheim
Örn Clausen

Örn Clausen () var ein islandsk friidrettsutøvar, fødd og død i Reykjavik. Han var ein allsidig utøvar som vann sølvmedaljen i tikampen under europameisterskapen 1950.

Aktiv
Clausen deltok under Sommar-OL 1948 i London både på 100 meter og i tikamp. På 100-meteren rauk han ut allereie i forsøket, medan han i tikampen enda på tolvteplass av dei 28 utøvarane som fullførte tevlinga. Med sine 6 444 poeng var han om lag 200 poeng bakom Godtfred Holmvang og 100 bak Per Stavem, dei to nordmennene som vart nummer 10 og 11.
 
To år seinare vart Clausen andremann i tikampen ved europameisterskapen 1950 i Brussel. Franskmannen Ignace Heinrich tok gullmedaljen med sine 7 364 poeng (6 827 etter dagens tabell), Clausen sanka 7 297 poeng (6 819) og fekk sølv, svensken Kjell Tånnander 7 275 poeng (6 664) og bronsemedalje.

Den 30. og 31. juli 1951 møttest Clausen og Heinrich til dyst i Reykjavik. Clausen presterte sitt livs beste tikamp med di han oppnådde 7 453 poeng (6 932), likevel måtte han sjå seg overgått av Heinrich med 23 poeng. Einast olympiameister Bob Mathias hadde betre poengskår verda det året. Ein skade hindra Clausen i å delta i Sommar-OL 1952 i Helsinki, og han slutta med friidrett.

Kjelder

Denne artikkelen bygger på «Örn Clausen» frå ,  den 29. juni 2019.  

Islandske friidrettsutøvarar
Folk frå Reykjavík
Valto Olenius

Valto Rudolf Olenius () var ein finsk stavhoppar frå Karkkila som vann EM-sølv i 1950.

Aktiv
Olenius kom på ein delt sjuandeplass i stavhopp under Sommar-OL 1948 i London. To år seinare sikra han seg sølvmedaljen i øvinga ved europameisterskapen 1950 i Brussel. Her hoppa han over 4,25 m og tok sølv framom landsmannen Jukka Piironen som også klarte 4,25 m, svensken Ragnar Lundberg tok seg over 4,30 m og vann gullmedaljen. Ved dei olympiske sommarleikane 1952 i Helsinki enda Olenius opp som femtemann i stavtevlinga på ny personleg rekord 4,30 m. 

Olenius var finsk meister i stavhopp tre år på rad 1950-52. Han sette sitt endelege personbeste med 4,31 meter den 6. juli 1953 i Tampere.

62 år gammal drukna Olenius ved Heinola, liket aldri attfunne.

Medaljar og plasseringar i internasjonale meisterskap
OL 1948 i London: Nr 7 – 3,95 m
EM 1950 i Brussel: Sølvmedalje – 4,25 m, bakom Ragnar Lundberg (4,30 m)
OL 1952 i Helsinki: Nr 5 – 4,30 m

Kjelder

Denne artikkelen bygger på «Valto Olenius» frå ,  den 29. juni 2019.  

Finske stavhopparar
Ron Hill

Ronald Hill, kjend som Ron Hill, () er ein britisk tidlegare langdistanseløpar som vart europameister i maratonløping i 1969.

Aktiv
Hill vart sjuandemann på 10 000 meter under Sommar-OL 1968. Året etter sette han personleg rekord på distansen med 28.39,0, ei tid ikkje heilt i verdstoppen. Dermed satsa han for fullt i maraton, same hausten 1969 vann han så maratonløpet i heten i Aten og kunne kalle seg europameister. Våren 1970 sette Hill løyperekord med 2.10.30 då han sprang inn til siger i Boston maraton. Den 23. juli same året gjorde han sitt livs kjappaste maratonløp ved Samveldeleikane 1970 i Edinburgh, tida 2.09.28 var mellom dei aller beste oppnådd ved den tid. I august 1971 sikra Hill seg maraton-bronsen i europameisterskapen i Helsinki, før han i 1972 enda på sjetteplassen i maraton under Sommar-OL 1972.

Medaljar og plasseringar i internasjonale meisterskap
EM 1962 i Beograd: Braut maratonløpet
OL 1964 i Tokyo: Nr 18 på 10 000 m og nr 19 i maraton 
EM 1966 i Budapest: Nr 12 i maraton – 2.26.04
OL 1968 i Mexico by: Nr 7 på 10 000 m – 29.53,2
EM 1969 i Aten: Gullmedalje i maraton – 2.16.47, framom Gaston Roelants (2.17.22)
EM 1971 i Helsinki: Bronsemedalje i maraton – 2.14.34
OL 1972 i München: Nr 6 i maraton – 2.16.30

Kjelder

Denne artikkelen bygger på «Ron Hill» frå ,  den 29. juni 2019.  

Britiske langdistanseløparar
Europameistrar i friidrett
Ellen Auensen

Ellen Auensen () er ein norsk avisteiknar og illustratør.

Auensen vart fødd i Oslo. Etter examen artium frå Oslo katedralskole i 1963, tok ho utdanning ved Statens håndverks- og kunstindustriskole i Oslo 1964–68. Frå 1969 til 1978 var ho politisk teiknar i Morgenbladet, der ho leverte karikaturar og kommenterte politiske hendingar, ofte med tekster av redaktør Knut Bøckman. Desse vart utgjevne i tre samlingar 1973–75. Ho har òg hatt teikningar i Morgenavisen, Adresseavisen, Sandefjords Blad, Fredriksstad Blad, Universitas og Farmand.

I 1978 flytta Ellen Auensen til Sverige der ho byrja som teiknar for svensk fjernsyn, ved sida av oppdrag for Bonniers forlag. Ho vart innklaga til Radionämnden blant anna for sina karikeringer av Olof Palme, ifølgje ho sjølv fordi Sverige var meir uvant med denne kunstforma.

Sidan 1990 har Auensen budd i Oslo, og illustrert bøker. Ho  har teikna fleire norske frimerke:  NK1339 og NK1340 (barneleiker, 1998) og NK1376 og NK1377 (julefrimerke, 1999).
Verka hennar er innkjøpt av mellom anna Nasjonalgalleriet og Norsk Kulturråd.

Prisar og utmerkingar
1973: Narvesenprisen

Samlingar av daglege teikningar i Morgenbladet

Illustrerte bøker 

 P. Chr. Asbjørnsen, En gammeldags juleaften, Minervar 1968.

Kjelder

Bakgrunnsstoff
 Biletdøme frå Biblioteket til teiknarforbundet

Folk frå Oslo
Norske illustratørar
Norske avisteiknarar
Norske teiknarar
Fødde den 28. juni
Sider utan gjennomgåtte omsetjingar
Kristianhus Båt- og Motormuseum

Kristianhus Båt- og Motormuseum er eit museum som ligg på Vikøyri, sentrum i Vik kommune. Det vart utvikla av Kristian Otterskred frå Arnafjord, ein fjordarm i Sognefjorden, frå 1976 av.

Kristian Otterskred si motorsamling er ei privat motorsamling med omlag 300 registrerte motorar. Om lag 150 motorar er utstilte på Kristianhus Båt- og Motormuseum. Samlinga representerer i hovudsak norskbygde motorar frå perioden 1905-1976. I tillegg er det utstilt fleire båtar og andre fjord og kystrelaterte gjenstandar på museet. Også desse gjenstandane tilhøyrer Kristian Otterskred's Motorsamling. Samlinga er offentleg tilgjengeleg.

Kjelder

Vik kommune
Museum i Vestland
Norsk kysthistorie
Norsk teknologihistorie
Hansine Hansen

Hansine Hansen () var ein norsk lærar og gardbrukar på bruket Breivik Søndre i Tromsø. Ho testamenterte eigedomen sin til Troms fylkeskommune med atterhald om at han vart bruka til å bygge «Gårbrukerdøtrenes høiskole». I dag ligg store delar av UiT Noregs arktiske universitet, Botanisk hage i Tromsø, og Ishavsbyen videregående skole på eigedomen.

Biografi 
Hansine Hansen tok lærarutdanning ved Seminaret i Tromsø (som var forgjengaren til dagens lærarutdanning ved UiT Noregs arktiske universitet), og arbeidde ved Tromsø folkeskole (som i dag heiter Gyllenborg skole).

Ho var sterkt engasjert i Bondeungdomslaget (BUL). I tillegg var ho med i lokale lag som støtta fattige, einslege kvinner og mødre.

I 1929 tok ho over drifta på familiegarden.

I 1938 overdrog Hansine Hansen delar av eigedomen til Troms fylke for utdanningsføremål, og resten av eigedomen vart testamentert til fylket etter hennar død. På eigedomen stod mellom anna eit fjos som vart nytta som skulefjos ved Borgtun skule fram til det vart rive i 2008.

Ettermæle 
Hansine Hansen har ei gate i Tromsø kalla opp etter seg, i tillegg til Hansine Hansens tun og Kafé Hansine Hansen i Botanisk hage i Tromsø.

I 2019 var det premiere på dokumentaren Ho Hansina i Breivika, av Sirrka Seljevold.

Referansar 

Folk frå Tromsø
Norske lærarar
Norske gardbrukarar frå 1900-talet
Raymond Hecht

Raymond Hecht () er ein tysk tidlegare friidrettsutøvar frå Gardelegen i Sachsen-Anhalt. Han var i tida 1993-2002 ein verdas beste spydkastarar, med eit kast på 92,60 meter frå 1995 tysk rekordhaldar i 22 år og bronsevinnar i øvinga under EM 1998.

Aktiv
Hecht vart austtysk meister i spydkast 1990, sidan vann den han tyske meisterskapen i øvinga åra 1993, 1994, 1996, 1999 og 2002. I juli 1995 kasta han spydet heile 92,60 m i eit stemne på Bislett stadion i Oslo, tysk rekord fram til Thomas Röhler sletta rekorden den 5. mai 2017.

Perioden 1994-2002 var Hecht mellom dei seks beste i åtte av dei ni store meisterskapstevlingane. Einast ved europameisterskapen 1998 i Budapest lukkast han vinne ein medalje gjennom bestekastet på 86,63 m. Kastet gav han bronsen, medan Steve Backley og Mick Hill syrgde for britisk dobbelsiger. Tre gongar enda Hecht på fjerdeplass og fire gongar vart han femtemann.

Medaljar og plasseringar i internasjonale meisterskap
EM 1990 i Split: Nr 10 – 77,72 m
VM 1991 i Tokyo: Nr 12 – 70,58 m
VM 1993 i Stuttgart: Utslått i kvalifiseringa (75,00 m=nr 23)
EM 1994 i Helsinki: Nr 5 – 81,18 m
VM 1995 i Göteborg: Nr 4 – 83,30 m
OL 1996 i Atlanta: Nr 4 – 86,88 m
VM 1997 i Aten: Utslått i kvalifiseringa (79,38 m=nr 13)
EM 1998 i Budapest: Bronsemedalje – 86,63 m
VM 1999 i Sevilla: Nr 5 – 85,92 m
OL 2000 i Sydney: Nr 4 – 87,76 m
VM 2001 i Edmonton: Nr 5 - 86,46 m
EM 2002 i München: Nr 5 – 83,95 m

Kjelder

Denne artikkelen bygger på «Raymond Hecht» frå ,  den 30. juni 2019.  
Denne artikkelen bygger på «Raymond Hecht» frå ,  den 30. juni 2019.  

Tyske spydkastarar
Henrik Dagård

Henrik Dagård () er ein svensk tidlegare friidrettsutøvar frå Halmstad som vann sølvmedaljen i tikampen under europameisterskapen 1994 i Helsinki.

Aktiv
Dagård vart svensk meister 1989 i tikamp, ein prestasjon han gjentok i 1998. Toppen som utøvar nådde han i året 1994. I mars månad kom han på andreplassen i sjukampen ved innandørs-EM i Paris. Der etter fekk han same plassering ved meistermøtet i Götzis i Austerrike, før han tok sølvmedaljen i tikampen under europameisterskapen i Helsinki. Til sist i 1994-sesongen gjorde han ved Décastar-stemnet i franske Talence sitt livs beste tikampserie, han sanka der 8 403 poeng, svensk rekord til dess Nicklas Wiberg oppnådde 8 406 poeng under verdsmeisterskapen i Berlin i 2009.

Våren 1995 vann Dagård bronse i sjukamp under innandørs-VM i Barcelona. Sidan makta han ikkje å halde same høge nivået som før. Han avslutta med å verte nummer sju i Sevilla-VM 1999 og nummer ti Sydney-OL 2000.

Medaljar og plasseringar i internasjonale meisterskap
EM 1990 i Split: Nr 9 – 8 052 poeng
VM 1991 i Tokyo: Braut
VM 1993 i Stuttgart: Nr 12 – 7 838 poeng
EM 1994 i Helsinki: Sølvmedalje – 8 362 poeng, bakom Alain Blondel (8 453)
VM 1995 i Göteborg: Nr 16 – 7 899 poeng
EM 1998 i Budapest: Nr 15 – 7 930 poeng
VM 1999 i Sevilla: Nr 7 – 8 150 poeng
OL 2000 i Sydney: Nr 10 – 8 176 poeng

Kjelder

Denne artikkelen bygger på «Henrik Dagård» frå ,  den 30. juni 2019.  
 

Denne artikkelen bygger på «Henrik Dagård» frå ,  den 30. juni 2019.  
 

Svenske friidrettsutøvarar
Mangekjemparar
NM i symjing 1974

Noregsmeisterskapen i symjing 1974 vart avvikla på Lillestrøm i Akershus fylke i dagane frå 1. til 4. august 1974. Meisterskapen omfatta 24 individuelle tevlingar, samt 3 stafettar for menn og 2 for kvinner. 

Kongepokalane vart tildelt Ove Wisløff frå Alta Svømmeklubb for prestasjonen i 200 meter bryst og Bjørg Jensen frå Kirkenes Svømmeklubb for sigeren i 800 meter fri. Wisløff forbetra den nordiske rekorden på begge brystdistansane.

Menn

100 m fri

200 m fri

400 m fri

1500 m fri

100 m rygg

200 m rygg

100 m bryst

200 m bryst

100 m butterfly

200 m butterfly

200 m medley

400 m medley

Kvinner

100 m fri

200 m fri

400 m fri

800 m fri

100 m rygg

200 m rygg

100 m bryst

200 m bryst

100 m butterfly

200 m butterfly

200 m medley

400 m medley

Kjelder
Arbeiderbladet 2. august 1974
Arbeiderbladet 3. august 1974
Arbeiderbladet 5. august 1974
Sportsboken 74. Dreyerbok - Stavanger.

Noregsmeisterskap i 1974
Noregsmeisterskap i symjing
Idrettstilskipingar i Viken
Idrett i Lillestrøm
Langkampfen

Langkampfen er ein kommune i Distriktet Kufstein i forbundslandet Tirol i Austerrike. Kommunen har ei flatevidd på 26,5 km² og i kring 4 200 ibuarar. Den omfattar dei tre landsbyane Unterlangkampfen, Oberlangkampfen og Niederbreitenbach. Kommunesenteret ligg 504 meter over havet, 8 kilometer sørvest om byen Kufstein.

Kjelder

Denne artikkelen bygger på «Langkampfen» frå ,  den 30. juni 2019.  
 

Kommunar i Tirol
Söll

Söll er ein kommune i Distriktet Kufstein i forbundslandet Tirol i Austerrike. Kommunen har ei flatevidd på 45,9 km² og i kring 3 700 ibuarar. Kyrkja i Söll ligg 703 meter over havet.

Turisme er hovudnæring i kommunen.

Kjelder

Denne artikkelen bygger på «Söll (Tirol)» frå ,  den 30. juni 2019.

Bakgrunnsstoff

Kommunar i Tirol
Matriark

Matriark er ei kvinne som har status som overhovud for familien, hushaldningar eller stammen sin, ei stammor eller i overført tyding ei eldre, akta kvinne.

Ordet er danna etter mønster frå patriark, og finst også i matriarkat. Det kom til norsk frå engelsk matriarch.

Omgrepet er viktig i jødedommen, der dei fire viktigaste matriarkane er Sara, Rebekka, Rakel og Lea. Ifølgje Talmud er berre desse matriarkar og berre Abraham, Isak og Jakob er patriarkar.
Matriarkane er nemnde i nokre former av amida-bøna.

Omgrepet «matriark» blir også brukt om eldre hodyr som leier familiegrupper, som elgar, elefantar og kvalar.

Kjelder

Kvinner